Source: https://podpora.financnasprava.sk/614538-Pojem-v%C3%BDsledok-hospod%C3%A1renia-v-ozn%C3%A1meniach
Timestamp: 2019-02-21 07:22:34+00:00

Document:
Pojem výsledok hospodárenia v oznámeniach
Úvod > Odvod z podnikania v regulovaných odvetviach > Stanoviská FR SR > Pojem výsledok hospodárenia v oznámeniach
Ide o objasnenie pojmu Výsledok hospodárenia vo formulároch - Oznámenie regulovanej osoby podľa § 8 ods. 3 zákona o osobitnom odvode a Oznámenie na zúčtovanie odvodov regulovanej osoby podľa § 9 ods. 1 zákona o osobitnom odvode (ďalej len zákon). V uvedených formulároch ide o rozdielne výsledky hospodárenia? V oznámení podľa § 8 ods. 3 zákona sa myslí výsledok hospodárenia po zaúčtovaní osobitného odvodu - t. j. r. 100 podaného DP za rok 2017 a v oznámení podľa § 9 ods. 1 zákona sa myslí výsledok hospodárenia bez zaúčtovaného osobitného odvodu - t. j. r. 100 podaného DP za rok 2017 mínus zaúčtovaný osobitný odvod?
V obidvoch oznámeniach sa myslí pod pojmom výsledok hospodárenia výsledok hospodárenia pred zdanením (§ 5 ods. 3 a 4 zákona) - t. j. VH vrátane zaúčtovaného nákladu na osobitný odvod z podnikania v regulovaných odvetviach a aj vrátane zaúčtovaného príslušného preplatku resp. nedoplatku.
1. v prípade oznámenia podľa § 8 ods. 3 zákona sa uvádza výsledok hospodárenia upravený podľa § 5 zákona vykázaný za účtovné obdobie bezprostredne predchádzajúce účtovnému obdobiu v ktorom došlo k zmene sumy základu odvodu (2016), alebo ak dôjde k dodatočnej zmene výsledku hospodárenia, nový výsledok hospodárenia podľa § 5 ods. 1 zákona alebo podľa § 13 ods. 1 zákona.
2. v prípade oznámenia podľa § 9 ods. 1 zákona podávaného pri zúčtovaní odvodov sa uvádza výsledok hospodárenia za príslušné účtovné obdobie (2017).
»zaokrúhľovanie odvodu

References: § 8
 § 9
 § 8
 § 9
 § 8
 § 5
 § 5
 § 13
 § 9